10 ming nafar qrimlikka Rossiya pasporti berildi

Qrimliklarning 10 ming nafariga Rossiya Federatsiyasi pasporti taqdim etildi. Bu haqda Rossiya Federal migratsiya xizmatiga tayanib “RIA Novosti” xabar bermoqda.

Pasportlarni rasmiylashtirish jarayonini tezlashtirish uchun Qrimda FMXning 31 ta bo‘linmasi ochilgan. Qonunga ko‘ra, iyunning o‘rtalariga qadar barcha istovchilarga pasport berilishi lozim.
Qrimliklar aprel oyining o‘rtasigacha Rossiya fuqaroligidan voz kechish huquqiga egalar. Bunday holda ularga istiqomat uchun guvohnoma beriladi va ular ham Rossiya fuqarosi kabi huquq va burchlarga ega bo‘ladilar; faqat prezident saylovida qatnasha olmaydilar va davlat sirlari bilan bog‘liq lavozimlarda ishlay olmaydilar.
Qonunda belgilanishicha, barcha qrimliklarga uch oy muddat ichida Rossiya Federatsiyasi pasportlari berilishi lozim. Avvalroq Federal migratsiya xizmatidan xabar qilishlaricha, belgilangan vaqtda yarimorol aholisining asosiy qismiga pasport berib ulgurishadi.